Lav et referat af nedenstående tekst:

Tekst:
Fredag aften kunne Aalborg Pirates' kaptajn Julian Jakobsen underskrive en ny treårig kontrakt med Aalborg Pirates midt på isen, inden lokalopgøret mod White Hawks til stor jubel fra næsten 5.000 fans. Og de blev ikke snydt for festlighederne, for Aalborg Pirates fejrede kaptajnens underskrift med en storsejr på 6-2 over rivalerne fra Frederikshavn White Hawks, som endda førte 1-0 efter 1. periode. Men så stod der Pirates på resten af kampen og især de to Højbjerg-tvillingebrødre stjal billedet med 3 scoringer til Martin og en assist fra Mikkel til Martin. Sejren kom dermed aldrig i fare. Det blev således en stor ishockey aften, hvor 3. halvleg nok foregik for mange i Jomfru Ane Gade til langt ud på natten. For med en sejr og kontrakt til holdets bedste spiller gennem mange år Julian Jakobsen, var der nok at fejre. Hør i interviewet, hvorfor han vælger tre år mere i klubben.

Referat:
Med en sejr i bogen og en kontrakt i hånden blev Pirates' stjernespiller hyldet på isen.